9. A feladat Magyarország második világháborús részvételével kapcsolatos.
Válaszoljon a kérdésekre a források és ismeretei segítségével! (Elemenként 1 pont.)

„Hazánk határain […] orosz seregek nyomulnak előre […]. Nyomukban a román
haderő, mely a szövetséges hatalmaktól engedélyt nyert, hogy a németek ellen folyó
háborúban Magyarország ellen is használja fegyverét. Ilyen körülmények között a
németek és a szövetségesek háborújában való további részvétel könnyen nemzeti
katasztrófához vezethet.” (Az Erdélyi Magyar Tanács levele Horthy Miklóshoz)
„Végső veszélyben forgó népem nevében és érdekében fordulok Önhöz. […] Ezer
éven át, de különösen az utolsó évtizedben, népünk sorsát a szomszédos kolosszus
[óriás] befolyásolta. […] Amikor delegátusaimat [küldötteimet] teljhatalommal
felruházva elküldöm a […] tárgyalásokra, kérem Önt, hogy kímélje meg ezt a
szerencsétlen országot […].” (Horthy Miklós levele Sztálinhoz)

a) Melyik évben íródtak a fenti levelek? …………….

b) Melyik az az ország, amelyikre a második levélben aláhúzott kifejezés utal?

………………………………...............................

c) Mi az a veszély, amelyet mindkét levél szerzői el akartak hárítani?

…………………………………………………………………………………………………..

d) Hogyan kívánták mindkét levél szerzői elhárítani ezt a veszélyt?
…………………………………………………………………………………………………..



Megoldás
9. Magyarország a második világháborúban (Elemenként 1 pont, összesen 4 pont.)
a) 1944
b) Németország/Német Birodalom/Nagynémet Birodalom (Elfogadható még: Harmadik
Birodalom.)
c) Magyarország hadszíntérré válása / pusztulása. (Magyarország háborús veresége nem
fogadható el.) (Tartalmilag azonos válasz, más megfogalmazásban is elfogadható.)
d) A háborúból való kiugrással. / Fegyverszünetet akartak kötni a Szovjetunióval. (Tartalmilag
azonos válasz, más megfogalmazásban is elfogadható.)
